
Sfânta Drosida, prinţesa muceniţă 
(22 martie) 

Sfântul sfinţit mucenic Vasile, preotul din Ancira şi Sfânta muceniţă Drosida (22 
martie): 


https://www.academia.edu/42867828/Sf% C3% A2ntul_sfin % C5% A3it_mucenic_Vasile pr 
eotul din Ancira %C5%9Fi Sf%C3% A2nta muceni % C89%9B 9% C4% 83 _ Drosida 22 m 
artie 


https://archive.org/details/sf.-vasile-si-drosida 


https://www.slideshare.net/steaemy1/sf-vasile-si-drosida 

Materiale despre Sfântul sfințit mucenic Vasile, preotul din Ancira şi Sfânta mu- 
ceniță Drosida: 

https://independent.academia.edu/emystea/Sf-sfin % C5 9% A3it-muc- Vasile- % C5 9% 9Fi- 
Drosida-(22-mar) 


https://archive.org/details/Qsteaemy?query=Drosida 


https://www.slideshare.net/steaemy 1/search_my_uploads?type=&new=&ag=Drosida 

În ziua de 22 martie o găsim pomenită pe Sfânta muceniţă Drosida, fiica împă- 
ratului roman Traian. Deşi izvoarele istorice nu menționează nimic despre familia 
împăratului Traian, nici măcar despre Marcia, mama lui, sunt destule dovezi din 
relatările Sfinților părinți care ne spun că acesta ar fi avut o fiică pe care de tânără 
o logodise cu Adrian, sfetniul şi dregătorul său de nădejde. 


Aşadar trebuie spus încă de la început că dovezile, fie pentru, fie împotriva descen- 
denţei imperiale ale Sfintei Drosida, sunt indirecte. Nu există nici o sursă istorică 
necreştină care să o menționeze. Istoricii nu pomenesc că Traian ar fi avut o fiică, 
dar sursele creştine s-au dovedit întotdeauna de încredere, iar relatările din Sina- 
xare se potrivesc cu evenimentele menționate de istorici. Explicaţia ar putea fi că, 
datorită faptului că Traian era un înfocat progonitor al creştinilor, iar Drosida a 
îmbrățișat credinţa creștină, cronicarii vremii au şters-o din istoricul familiei. 


Scrierea cea mai importantă despre viaţa împăratului roman Traian o găsim în Car- 
tea 68 din Istoria Romei a lui Cassius Dio, scrisă la un secol după moartea sa pe 
baza documentelor ce s-au găsit în arhivele senatoriale și imperiale. Despre Traian, 
unul dintre marii împărați romani, numit în timpul vieții sale Optimus Princeps, s-a 
scris în timpul vieții sale doar în Panegiricul lui Pliniu cel tânăr. Aici nu se men- 
ționează nimic despre Drosida. 


Primul document care vorbeşte despre ea este o predică a patriarhului eretic Sever 
al Antiohiei care o prezintă ca fiind tânără, că s-a născut în familie regală şi că a 
primit moarte mucenicească. 


Sfântul loan Gură de Aur, pe când era preot în Antiohia, i-a dedicat sfintei o pre- 
dică întreagă, sub numele de „Laudă la Sfânta Drosdida și despre amintirea 
morţii”, dar el nu face referire însă la viaţa ei, ci doar la mucenicia sfintei. 


In anul 99, la un an după urcarea sa pe tron, Traian reactiva edictul prin care inter- 
zicea creștinilor adunările sub orice formă. Persecuţiile erau crunte şi au culminat 

în anul 104 când era de ajuns un simplu denunţ anonim pentru ca un creştin să fie 
judecat şi executat. Trupurile martirilor erau abandonate pe locul martirajului 
pentru a-i înspărmânta și mai mult pe creştini. 


Nu se ştie cum a ajuns fiica lui Traian să cunoască învățătura creştină şi să îl iu- 
bească pe Hristos. Într-una din zile a aflat despre cinci fecioare creştine care vie- 
țuiau în afara orașului Antiohia Siriei, care se încumetau noaptea să adune trupurile 
mucenicilor executaţi, să le ungă cu mir și uleiuri aromatice, să le pună în pânze 
albe, curate şi să le îngroape în pământ cu rugăciuni şi cântări. Acest lucru 1-a stâr- 
nit Drosidei curiozitatea şi a plecat să le cunoască şi să se alăture. Numele celor 
cinci fecioare erau: Aglaida, Apolinaria, Daria, Mamtuza şi Taisia. 


O perioadă munca lor împreună i-a adus Drosilei multă bucurie. Adrian, soțul Dro- 
sidei şi sfătuitor al împăratului, văzând că dispăreau noaptea trupurile martirilor, a 
pus la pândă mai mulţi soldaţi pentru a-i prinde pe cei care îndrăzneau să neglijeze 
porunca împăratului. Și în chiar prima noapte au fost prinse şi întemniţate cele șase 
fecioare. A doua zi, au fost înfăţişate împăratului Traian pentru judecată. Surpriza 
lui a fost foarte mare când printre prizoniere şi-a recunoscut propria fiică. 


Furia lui a îndreptat-o împotriva celor cinci femei pe care le-a considerat răspun- 
zătoare de rătăcirea fiicei sale. A ordonat atunci ca Drosila să fie închisă sub pază, 
iar pe cele cinci fecioare le-a aruncat în cinci vase pline cu aramă încinsă. Pentru a 
le înjosi şi mai mult, a așezat vasele la intrarea în noile băi publice romane, pe care 
urma să le inaugureze cu ocazia zilelor dedicate zeului Apolo. Sinaxul ne spune că 
nimeni nu putea intra în camera băilor obşeşti, căci cel ce se apropia cădea mort. 


În urma unui vis în care Traian le-a văzut pe fecioare sub forma unor mielușele 
albe, el a poruncit ca un foc să fie mereu aprins pentru a aştepta pe a şasea, propria 
sa fiică. Într-un nou edict el a scris: „Bărbaţi galileeni, care vă închinați Celui răs- 
tignit, scăpaţi-vă pe voi de mai multe munci, iar pe noi de osteneli, şi fiecare dintre 
Voi singur să se arunce în cuptorul cel pregătit cu foc“. 


Drosida, în una din nopţi, scăpând de cei care o păzeau, a hotărât să se arunce sin- 
gură în foc pentru a fi alături de Hristos şi de cele cinci fecioare. În drum spre foc, 
şi-a adus aminte că nu era botezată. Avea la ea mir pe care îl primise de la priete- 
nele sale, aşa că s-a uns cu el, apoi a intrat în apa unui râu şi s-a botezat singură 
zicând: „Se botează roaba lui Dumnezeu, Drosida, în numele Tatălui şi al Fiului şi 
al Sfântului Duh.“ Timp de şapte zile după aceea, s-a ascuns trăind în post şi rugă- 
ciune, pregătindu-se pentru întâlnirea cu Hristos. În a opta zi, Sfânta muceniţă Dro- 
sida a mers la cuptor şi s-a aruncat în foc. 

În cuvântul Său pentru cei adormiţi, Sfântul loan Damaschin spune: „Grigorie 
Dialogul, episcopul Romei celei vechi, precum ştiu toţi, era vestit întru sfinţenie 
şi înțelegere şi, când slujea, avea părtaş un înger din cer, Slujind împreună cu 
dânsul. Acesta, călătorind oarecând pe podul cel de piatră, şi stând într-adins, a 
făcut rugăciune către Domnul cel iubitor de suflete pentru iertarea păcatelor lui 
Traian împăratul. Atunci, a auzit îndată glas de la Dumnezeu zicând: «Rugă- 
ciunea ta am auzit-o şi dau iertare lui Traian; iar tu să nu mai faci rugăciuni 
pentru păgâni» “. 


O reprezentare, unică la noi în ţară, a Sfintei Drosida este zugrăvită în biserica Mă- 
năstirii Celic-Dere din județul Tulcea, în primul medalion de lângă uşă, alături de 
Sfânta muceniţă Filofteia de la Curtea de Argeş. De asemenea, altarul de vară al 
Mănăstirii Bucium din laşi o are ca ocrotitoare. 


Preafericitul părinte patriarh Daniel spunea la punerea pietrei de temelie că: „Viaţa 
Sfintei Drosida trebuie să fie pentru noi un imbold de mărturisire a credinţei indi- 
ferent în ce vremuri ne-am afla.” 


Etimologic, numele Drosida provine din limba greacă şi înseamnă „rouă“, repre- 
zentând prospeţimea şi puritatea. 


(Viorica Văscu - Sfintele femei, modele de viaţă - Sfânta Drosida, prinţesa muce- 
niță) 

